Han var blant pådriverne for å opprette Fiskeri- og Havbruksnæringens Landsforening i 1995, og hadde to års permisjon fra Hydro for å jobbe som administrerende direktør i landsforeningen i oppstarten. Han har også vært engasjert i andre bransjeorganisasjoner, blant annet som ordfører i Norges Markedsforbund, visepresident i Nordisk Markedsforbund og medlem av hovedstyrene i Norges Industriforbund og Teknologibedriftenes Landsforening.